Diari Oficial de la Generalitat Valenciana


Sumari del DOGV 4595, del 25-09-2003 (2003/10247)

Informació pública del projecte de reparcel·lació del sector PP-23 Gasparot 2 del Pla General d'Ordenació Urbana de la Vila Joiosa.
-----------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10138


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de reparcel·lació del sector PP-23 Gasparot 2 del Pla General d'Ordenació Urbana de la Vila Joiosa. [2003/F10236]
  
Per mitjà del present anunci es fa públic que l'alcalde, José Miguel Llorca Senabre, en data 10 de setembre de 2003, ha dictat la Resolució número 3.858, en què s'acorda:
  
«Vista la instància presentada per Ana María Llinares Calvo, en nom i representació de la mercantil Inmovila 1998, SL, amb CIF B-03836913, registrada amb el número d'entrada 7759 de 23 de juliol de 2003, en la qual s'expressa: ?... Exposa que el Ple de l'ajuntament, en la sessió ordinària de data 5 d'abril de 2001, va acordar la programació del sector PP-23, Gasparot 2, per mitjà de gestió indirecta, i va designar com a agent urbanitzador a la mercantil Inmovila 1998, SL. Que en compliment del dit acord i a fi de continuar amb la tramitació de l'oportú expedient administratiu, em complau remetre-li, adjunt, el projecte de reparcel·lació del sector 23 a fi que, amb els previs tràmits oportuns, procedisca a efectuar-ne l'aprovació...-.
  
Atés el que establix l'article 69 de la Llei Reguladora de l'Activitat Urbanística: ?El projecte de reparcel·lació forçosa se subjectarà a les següents actuacions prèvies a la seua aprovació pel Ple de l'Ajuntament o per l'òrgan competent de l'administració que actua:
  
a) Informació pública convocada en les mateixes condicions de publicitat, forma i termini que regulen els articles 46.1 i 3 o 48.
  
b) Sol·licitud de certificat registral de domini i càrregues, simultània a la convocatòria de la informació pública.
  
c) Si apareixen titulars registrals no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva. El mateix es farà respecte als afectats per modificacions que, respecte al projecte inicialment elaborat, s'acorden durant la seua tramitació.
  
d) Requeriments dels propietaris a l'urbanitzador, dins del període d'informació pública, per a dirimir controvèrsies respecte a la valoració de drets, i contestació de l'urbanitzador...-.
  
Del que s'ha transcrit anteriorment es conclou que caldrà donar tràmit d'audiència als titulars registrals que no hagen sigut nominalment i formalment notificats de l'exposició pública del projecte. En la pràctica això determina una diferència procedimental rellevant respecte al tràmit previst en la llei per al programa. Per a l'exposició al públic d'este n'hi ha prou de cursar un avís als titulars de propietat que consten en el cadastre, la qual cosa resulta insuficient per a poder concloure la reparcel·lació, ja que si aparegueren titulars registrals no tinguts en compte (notificats en forma), caldria conferir-los este tràmit d'audiència per 10 dies per a poder concloure regularment les actuacions.
  
Per tot això resolc:
  
1. Sotmetre a informació pública el projecte de reparcel·lació per al sector PP-23 de Gasparot 2 presentat per Ana María Llinares Calvo, en nom i representació de la mercantil Inmovila 1998, SL, en data de 23 de juliol de 2003 amb el número de registre d'entrada 7759, convocada en les mateixes condicions de publicitat, forma i termini que regulen els articles 46.1 i 3 de la Llei Reguladora de l'Activitat Urbanística. Per la qual cosa és procedent:
  
A Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa referenciada en la present resolució.
  
B. Expedir un edicte d'informació pública que es farà públic en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, en què s'advertisca de la possibilitat de formular al·legacions. El període d'informació pública serà de 20 dies, que començaran a computar-se a partir de la publicació del corresponent anunci en el Diari Oficial de la Generalitat Valenciana.
  
C. La documentació estarà a disposició de tots els interessats a les oficines situades al carrer d'Hernán Cortés, número 2, en horari de 09.00 a 14.00 hores.
  
2. Tramitar el corresponent certificat registral de domini i càrregues, simultània a la convocatòria de la informació pública, i fer menció que de conformitat amb el que establix l'article 310 del Text Refós de la Llei del Sòl de 1992, que es farà constar per nota al marge de l'última inscripció de domini de les finques la iniciació de l'expedient de reparcel·lació. A tal fi es cursarà la corresponent sol·licitud al registre de la propietat de la Vila Joiosa.
  
3. Si de l'anterior certificat apareguera algun titular registral que no haja sigut nominalment i formalment notificats de l'exposició pública del projecte, se li conferirà el tràmit d'audiència per 10 dies.»
  
Contra la present resolució no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 69.1.a), en relació amb l'article 46.3, de la Llei Reguladora de l'Activitat Urbanística.